ใครอยาก Hang Out อิ่ม อร่อย สนุก คุณภาพดี เชิญที่นี่เลยมายยู Maiuu Izakaya Buffet ซอยราชครู (พหลโยธิน 5) งานนี้คุณจะได้อิ่มหนำและอร่อยกับหลากหลายเมนูให้เลือกกว่า 40 เมนูกันเลยทีเดียว และคอเบียร์ไม่ควรพลาดมีเบียร์จากอาซาฮีมาให้ซดเต็มเต็มๆ ยิ่งช่วงนี้อากาศเย็น ๆ หนาวๆ แบบนี้ใช่เลย คนรักอิซากายะและชอบความหลากหลาย ไม่ควรพลาด !!! ด้วยความพิเศษสุดๆ กับเมนูอิซากายะทานคู่กับเบียร์ Asahi และชูไฮ

เมื่อไปทานมาแล้วต้องขอแนะนำเลย บุฟเฟ่ต์เบียร์ เบียร์ค๊อกเทล ชูไฮและอิซาคายะกว่า 40 รายการและแซลมอลโรล!แบบไม่อั้น ตลอดเวลา 90 นาที ในราคาเพียง 599++ บาท (705 บาท net) แถมมีไอศกรีมฮาเก้นดาสแค่เพิ่มอีก 99++ บาท โคตรคุ้มเลย และไม่ต้องห่วงสำหรับคนไม่ดื่มเบียร์ อาหารก็มีให้เลือกกว่า 40 เมนู (เพิ่มจาก 20+20 เมนู) ฟินมากมายเกินคุ้ม

ส่วนรายการอาหารประกอบด้วย บูตะคานิ, ทงโทโร่, ไก่ทอดคาราเกะ, หนวดปลาหมึกย่าง, อะราบิกิไส้กรอก, หมูผัดกิมจิ, ทาโกะยากิ, เกี๊ยวซ่า, นิทามาโกะ, เฟรนซ์ฟราย, ถั่วแระญี่ปุ่น, หน่อไม้ฝรั่งซอสงา, แปะก๊วย, ของเสียบไม้ปิ้งหลายรายการ, ชุดเสียบไม้ทอดคุชิคัทสึ และปลาแซลมอนโรลซูชิ ที่กล่าวมาทั้งหมดนี่แค่บางส่วนจากเมนูเองนะคะ ไปชมกันค่ะว่าสั่งอะไรมาทานบ้าง ติดใจทุกอย่างเลยค่ะ ไปชมภาพกันเพราะสั่งมาเยอะมาก

ที่นี่น่าจะเป็นที่แรกและที่เดียวในวงการกับบุฟเฟต์อิซากายะ+เบียร์!! เลยนะคะ ขอบอกว่ามาชิมและลองแล้ว ติดใจอยากไปใหม่เลยค่ะ ติดใจเบียร์ผสมเมล่อน จัดไปหลายแก้วเลย ส่วนชูไฮก็ใช้ได้ ยิ่งผสมบ๊วยก็ลงตัว

การเดินทาง ร้านตั้งอยู่ซอยราชครู (พหลโยธิน 5) หรือร้านไดจังเก่านั่นเอง หากรถไฟฟ้า BTS ให้ลงสถานีอารีย์ แล้วเดินย้อนหลังไปที่ซอยราชครู ใช้เวลาประมาณ 5 นาทีเองค่ะ ส่วนใครที่นำรถไปก็จอดรถบริเวณที่จอดรถของร้านได้เลยค่ะ

เปิดให้บริการ 2 ช่วงคือ  11:30–14:30 น. และ 17:00–23:00 น.

ติดใจอยากไปซ้ำเลยค่ะ